నామక్కల్
భారతదేశంలోని తమిళ నాడు రాష్ట్రంలో గల నమక్కల్ జిల్లాలో ఉన్న నమక్కల్ () ఒక నగరం మరియు పురపాలక సంఘం. ఇది నమక్కల్ జిల్లా యొక్క ముఖ్యపట్టణం. పర్యావరణ నిర్వహణ, ప్రత్యేకించి నీటి సరఫరా యొక్క ఏర్పాటు మరియు నిర్వహణ, ఘన వ్యర్ధాలు మరియు మురుగు నిర్వహణ, పట్టణ ప్రణాళిక, దీపాలు మరియు ఇతర సాంఘిక సేవల కొరకు, ఇది ఆసియాలో ISO 14001-2004 గుర్తింపుని పొందిన మొదటి పురపాలక సంఘం.
ఇది విద్యా నగరం, కోళ్ళ పెంపక నగరం, మరియు రవాణా నగరంగా పేర్కొనబడింది.
ఇది తమిళ నాడులోని కొంగు నాడులో భాగం, దీని కొరకు పల్లవులు మరియు పాండ్యులు తీవ్రంగా పోటీపడ్డారు మరియు అపేక్షించారు.నమక్కల్, పల్లవరాజుతో వివాహ సంబంధాన్ని ఏర్పరచుకున్న అటియకుల రాజు గుణశీల పాలనలో ఉండేది. తరువాత ఈ తాలూకా చోళులచే కొంగు మండలంలోనికి చేర్చబడింది.చేర, చోళ మరియు పాండ్యుల మధ్య పోరాటం తరువాత హొయసలులు అధికారంలోకి వచ్చి 14వ శతాబ్దం వరకు నియంత్రించగా, వారి తరువాత విజయనగర రాజులు క్రీ.శ.1565 వరకు పాలించారు. క్రీ.శ.1623లో మదురై నాయకులు అధికారంలోకి వచ్చారు. తిరుమలై నాయక్ యొక్క ఇద్దరు పాలెగాళ్ళు, రామచంద్ర నాయక మరియు గట్టి ముదలియార్స్ సేలం ప్రాంతాన్ని పాలించారు. నమక్కల్ కోట రామచంద్ర నాయకులు నిర్మించినట్లు తెలుపబడుతుంది. సుమారు క్రీ.శ.1625 తరువాత, ఈ ప్రాంతం బీజాపూర్ మరియు గోల్కొండ ముస్లిం సుల్తానులు మరియు మైసూర్ రాజులచే తరువాత మరాఠాలచే పాలించబడింది, సుమారు క్రీ.శ.1750 ప్రాంతంలో హైదర్ అలీ అధికారంలోకి వచ్చాడు. ఈ కాలంలో చరిత్ర, హైదర్ అలీ మరియు తరువాత టిప్పు బ్రిటిష్ వారితో అధికారం కొరకు చేసిన పోరాటంగా ఉంది. 
నమక్కల్‌లోని రాతికోట ఈ పట్టణం యొక్క ప్రత్యేక లక్షణం. ఈ కోట ఒకటిన్నర ఎకరాల చదునైన ప్రదేశాన్ని ఆక్రమించి ఉంది మరియు నైరుతి దిక్కునుండి ఇరుకైన మెట్ల మార్గం ద్వారా దీనిని చేరవచ్చు. 1768లో బ్రిటిష్ వారు వశపరచుకునే వరకు నమక్కల్ హైదర్ అలీ కిల్‌ధార్ (స్వాధీనం) లో ఉంది. 18వ శతాబ్ద చివర మరియు 19వ శతాబ్ద ప్రారంభంలో బ్రిటిష్ పాలనలో నమక్కల్ కొంతకాలం తిరుచునాపల్లి జిల్లాలో ఉంది. తరువాత నమక్కల్, సేలం జిల్లాకు బదిలీ చేయబడింది.
నమక్కల్ వద్ద ఉంది. ఇది సగటున 218 మీటర్ల (715 అడుగులు) ఎత్తులో ఉంది. ఇది తూర్పు కనుమలలో భాగమైన కొల్లి కొండల () - సమీపంలో ఉంది). దానికి అత్యంత సమీపంలో ఉన్న నది కావేరి ().
నమక్కల్ నగరం పరిసర నగరాల నుండి ఈ క్రింది విధంగా ఉంది (దూరం సుమారుగా కిలోమీటర్లలో) :
నమక్కల్ యొక్క ప్రాకృతిక చిత్రణ ప్రకారం అది వరదల ప్రభావానికి లోనవదు.
కనీసం 7వ శతాబ్దం నుండి నేపథ్యం కలిగిన నమక్కల్ ఒక చారిత్రక నగరం. నమక్కల్ అనే పేరు నామగిరి నుండి వచ్చింది, ఇది పట్టణం మధ్యలో ఉన్న ఏకశిలాకృతి.నమక్కల్‌లోని రెండు గుహాలయాలు అదియెంద్ర విస్నుగ్రుహ (రంగనాథ స్వామి దేవాలయం) మరియు అడియనవాయ విస్నుగ్రుహ (నరసింహ స్వామి దేవాలయం) గా పిలువబడతాయి.ఈ రాతి దేవాలయాలు అధియమన్ వంశానికి చెందిన గుణశీల రాజుచే నిర్మించబడ్డాయి.పల్లవులతో ఆయన వివాహ సంబంధాల కారణంగా ఈ దేవాలయాలు పల్లవ నిర్మాణ శైలిలో 7వ శతాబ్దంలో నిర్మించబడ్డాయి. సాధారణంగా, నమక్కల్ ఒక వైష్ణవ క్షేత్రంగా పరిగణించబడుతుంది, కొన్ని సంవత్సరాల క్రితం వరకు పట్టణంలో ఒక్క శివాలయం కూడా ఉండేదికాదు. మిక్కిలి పెద్దదైన ఈ రాయి-65 మీటర్ల ఎత్తు కలిగి ఒక కిలోమీటర్ కంటే ఎక్కువ చుట్టుకొలతను కలిగిఉంది. ఈ బ్రహ్మాండమైన రాతి మీద ఒక కోట ఉంది. ఈ కోట 16వ శతాబ్దంలో నమక్కల్‌ను పాలించిన రామచంద్ర నాయకర్ అనే చిన్న రాజు నిర్మించాడు. బ్రిటిష్ వారి నుండి తప్పించుకోవడానికి టిప్పు సుల్తాన్ కొంతకాలం ఈ కోటలో దాక్కున్నాడని నమ్ముతారు. ఈ కోటను టిప్పు సుల్తాన్ నిర్మించలేదు కానీ కొంతకాలం పాటు ఆక్రమించాడు.తరువాత బ్రిటిష్ వారు ఈ కోటను వశపరచుకున్నారు. ఈ రాతి యొక్క ముందరి భాగాన్ని తిరు. వి. క. పారై అని పిలుస్తారు మరియు టాక్సీలు నిలుపు స్థలంగా ఉపయోగిస్తున్నారు.నమకల్ రాతి వాలుపైన 1933లో గాంధీజీ బహిరంగసభను నిర్వహించారు. తమిళ నాడులో, కరువు మరియు యుద్ధం వలన ప్రభావితంకాని అతి తక్కువ ప్రదేశాలలో ఇది ఒకటి.
నమక్కల్ సమీపంలోని చిన్న పట్టణాలలో మోహనూర్ ఒకటి, అక్కడ కావేరీ నది తిరుచిరాపల్లి వైపు ప్రవహిస్తూ ఉంటుంది. మోహనూర్ వద్ద, కావేరీ నదీ తీరాన, ప్రసిద్ధి చెందిన పురాతన శివాలయం-మధుకరవేణితో కూడిన ఆశల దీపేస్వరార్ ఆలయం ఉంది.
నమక్కల్ ఆంజనేయ స్వామి దేవాలయానికి 1500 సంవత్సరాలకంటే ఎక్కువ చరిత్ర ఉంది. నమక్కల్ కోటను పెద్ద ఆంజనేయ స్వామి కాపలా కాస్తుంటాడు. ఈ విగ్రహం చాలా ప్రసిద్ధి చెంది నమక్కల్ హనుమాన్‌గా పిలువబడుతుంది.ఆంజనేయుడు దిగంబర దేవాలయంలో (ఆకాశం పైకప్పుగా) లక్ష్మీ నృసింహ స్వామి మరియు సాలగ్రామం వైపు తిరిగి కొలుస్తూ ఉంటాడు. ఈ క్షేత్రంలోని ఆంజనేయుడు పద్దెనిమిది అడుగుల పొడవు కలిగి లక్ష్మి నృసింహ స్వామి దర్శనాన్ని సుమారు దూరం నుండి చేస్తూ ఉంటాడు. ఆంజనేయుడి కన్ను లక్ష్మీ నరసింహ స్వామి పాదాలతో (పాద పద్మాలు) సరళ రేఖలో ఉంటుంది. ఆంజనేయుడు స్వామి యొక్క పాదపద్మాలను దర్శించుకోవడాన్ని నేటికీ గరుడాళ్వార్ సన్నిథి నుండి గమనించవచ్చు. కమలాలం చెరువు మెట్ల మీద ఆంజనేయ స్వామి పాదముద్రలను గమనించవచ్చు.
భారతదేశ భూగర్భ సర్వే నమక్కల్ జిల్లాలో ప్లాటినం లభ్యతను కనుగొంది. వాటిని మంచి అన్వేషణలుగా వర్ణిస్తూ, GSI పరిశోధనా స్థాయిలోనే ఉందని, అక్కడ ప్లాటినం యొక్క విస్తారమైన నిక్షేపాలు ఉన్నట్లు ఆధారం ఉందని మరియు కచ్చితమైన స్థానం మరియు పరిమాణం కొరకు మరింత పరిశోధన జరుపవలసిన అవసరం ఉందని ప్రభుత్వం పేర్కొంది.
GSI గత మూడు సంవత్సరాల నుండి అన్వేషణా కార్యక్రమంలోనే ఉంది. ప్రస్తుతానికి, 30 మీటర్ల వరకు అన్వేషణ జరుపబడింది. మరింత అన్వేషణ జరిపితే పరిమాణంలో మరియు నాణ్యతలోను గొప్ప ఫలితాలను పొందవచ్చని GSI శాస్త్రవేత్తలు అభిప్రాయపడ్డారు.
రాష్ట్రం యొక్క ఖనిజాభివృద్ధి అన్వేషణను మరింత సులభతరం చేయడానికి అవగాహనా పత్రం సంతకం చేయబడింది.
రాష్ట్రం యొక్క మెట్టుపాలయం మరియు నమక్కల్ ప్రాంతాలలో లభ్యమయ్యే ప్లాటినం సమూహంలోని ఖనిజాల త్రవ్వకం యొక్క వాణిజ్యపరమైన ఉపయోగం గురించి జియోలాజికల్ సర్వే ఆఫ్ ఇండియా మరియు తమిళ నాడు మినరల్స్ లిమిటెడ్ (టామిన్) సంయుక్తంగా అన్వేషిస్తాయి.
ఒప్పందం ప్రకారం, GSI రాష్ట్రంలోని ఇతర ప్రాంతాలలో కూడా ప్లాటినం ఉనికిని కనుగొనడానికి పరీక్షలు నిర్వహిస్తుంది.
=నమక్కల్ పరిసరాలలోని గ్రామాలు=
=నమక్కల్ పరిసరాలలోని పర్యాటక ప్రాంతాలు=
సాంప్రదాయ తమిళ సాహిత్య కృతులైన సిలప్పతిగారం, మనిమేకలై, పురాననురు మరియు ఐన్కుర్నురు వంటి గ్రంథాలలో కొల్లి కొండలు కనిపిస్తాయి. క్రీ.శ.200 ప్రాంతంలో ఈ ప్రదేశం వల్విల్ ఒరి పాలనలో ఉంది, ఆయన ప్రాచీన తమిళ నాడు యొక్క ఏడుగురు గొప్ప దాతలలో ఒకరిగా ప్రశంసించబడతారు. ఆయన శౌర్యం మరియు వేటలో నైపుణ్యం అనేకమంది కవులచే ప్రశంసించబడింది, ఇంకా అతని శూరకృత్యాలు జానపదగీతాలలో భాగంగా ప్రసిద్ధిచెందాయి. ఒరి ఒక పులి, ఎలుగు, లేడి మరియు ఒక అడవి పందిని ఒకే బాణంతో కొట్టారని చెప్పబడుతుంది. 
ఈ పర్వతాలలో కాసే పనసపండు దాని రుచికి మరియు సువాసనకి ప్రసిద్ధి చెందింది మరియు దీనిని సాధారణంగా ఈ పర్వాతాల నుండే వచ్చే తేనెలో నానబెడతారు. ఈ పర్వతాలు వసంత మరియు వర్ష ఋతువులలో పచ్చని వృక్ష సంపదతో కప్పబడి ఉంటాయి, వాటి సహజ అందం ఇనుమడించడానికి ఇవి సెలయేళ్ల ప్రవాహాలను కలిగిఉంటాయి. తమిళ నాడు ప్రభుత్వ నియంత్రణలో ఉన్న మూడు అభయారణ్యాలైన అరియూర్ సొలై, కుందూర్ నాడు, పులియంజోలై ఇక్కడ ఉన్నాయి. ప్రాణాంతకమైన మలేరియా వ్యాధి కారణంగా కొల్లి కొండలు అనే పేరు వచ్చిందనే భావన సరైనది కాదు!పూర్వ సాహిత్యం ప్రకారం ఈ కొండ శిఖరం పైన కొల్లిప్పవై అనే విగ్రహం ఉండేది.ఈ విగ్రహం తన అందంతో బాటసారులను ఆకర్షించి, చంపిన కన్య యొక్క ఆత్మదిగా నమ్ముతారు. 
ఈ పర్వంతం యాత్రాస్థలంగా కూడా ఉంది, అరపలీస్వరార్ దేవాలయం నుండి రాసిపురంలోని శివాలయానికి రహస్య మార్గం ఉన్నట్లు నమ్మడం దీనికి కారణం. 1వ లేదా 2వ శతాబ్దంలో వల్విల్ ఒరి ఈ ప్రదేశాన్ని పాలించినపుడు ఈ శివాలయం నిర్మించాడని చెప్పబడుతుంది. "అరప్పలీస్వర శతకం" అరప్పలీస్వరార్ దేవుడిని స్తుతిస్తూ రాయబడిన పద్యం. ఈ దేవాలయం సంగం సమయంలోనే ఉండనే నమ్మిక ఉంది.
పర్యాటకం: కొల్లి కొండలు విశ్రాంతి ప్రదేశాలుగా సందర్శనీయం. తమిళనాడులోని పర్వత విడుదులలో, కొల్లి కొండలు, ప్రకృతి ప్రేమికులకి, నడకపట్ల ఆసక్తి ఉన్నవారికి, ట్రెక్కింగ్‌క్లబ్‌లకి మరియు ధ్యాన సాధకులకు ఉత్తమ ఎంపికగా ఉన్నాయి. తమిళ నాడులోని ఇతర పర్వత విడుదులతో పోల్చినపుడు, కొల్లి కొండలు వాణిజ్యపూరితం కాలేదు, తక్కువ కాలుష్యాన్ని కలిగి, ప్రత్యేక పర్వతశ్రేణులను అందిస్తున్నాయి.
కొన్ని ప్రసిద్ధి చెందిన ప్రాంతాలు:కొల్లి కొండలలో ఏమి చేయవచ్చు:=నిర్మాణంలో ఉన్న నూతన రైలుమార్గం=
ఒక నూతన బ్రాడ్ గేజ్ రైలుమార్గం నిర్మాణంలో ఉంది, ఇది సేలాన్ని మొహనుర్ ద్వారా కరూర్ తో, మరియు నమక్కల్ ఇంకా రాసిపురంలను కలుపుతుంది.
ఈ నూతన రైలుమార్గం సేలం, నమక్కల్ మరియు కరూర్ జిల్లాల వృద్ధిని పెంచుతుందని ఆశిస్తున్నారు.
=శీతోష్ణస్థితి=
సంవత్సరం పొడవునా ఉష్ణోగ్రత 18 నుండి 42 డిగ్రీల సెల్సియస్ మధ్య ఉంటుంది.
ఉంది 1996లో నమోదు నుండి.
=జనాభా=
=నమక్కల్ ఆర్ధికవ్యవస్థ మరియు పరిశ్రమలు=
=కళ=
నమక్కల్ కవిజ్ఞార్ () గా అధిక ప్రసిద్ధి చెందిన V. రామలింగం పిళ్ళై, అనే తమిళ కవి నమక్కల్ ప్రాంతానికి చెందినవారు (1888లో మోహనూర్ లో జన్మించారు). అహింసాత్మక భారత స్వాతంత్ర్య సంగ్రామ పోరాటంపై ఆయన పద్యాలు ప్రసిద్ధిచెందాయి. ప్రసిద్ధి చెందిన ఆయన దేశభక్తి గేయం
సాంప్రదాయ ఉత్సవాలు మరియు దేవాలయ వేడుకల ద్వారా కుమ్మర మరియు శిల్పకళలు ప్రోత్సహించబడ్డాయి. దక్షిణ భారతదేశంలోని అనేక ఇతర గ్రామాల వలె, ఈ జిల్లాలోని అధిక గ్రామాలు, గ్రామ పరిధిలో గ్రామ దేవతకు దేవాలయాన్ని కలిగి ఉన్నాయి. ఐయనార్ గ్రామరక్షక దేవత. ఐయనార్ శిల్పాలు కళాత్మకతను ప్రతిబింబిస్తూ ఉంటాయి.
ఇద్దరు ప్రముఖ కర్నాటక సంగీతకారులు పల్లవి విద్వాంసుడు నమక్కల్ నరసింహ అయ్యంగార్ మరియు ఆయన శిష్యుడు నమక్కల్ శేష అయ్యంగార్ ఈ గ్రామానికి చెందినవారే. నరసింహ అయ్యంగార్ త్యాగరాజ శిష్య పరంపరకు చెందిన మనమ్బుచావడి వెంకటసుబ్బయ్యర్ వద్ద సంగీతాన్ని అభ్యసించారు. ఆయన తయారుచేసిన అరియకుడి రామానుజ అయ్యంగారు ఇప్పుడు ఈ విద్వాంసుని ప్రతిభ కలిగిఉన్నారు. నమక్కల్ శేష అయ్యంగార్ శిక్షణ ఇచ్చిన V V సదాగోపాన్, ఒక నటుడు, సంగీత అధ్యయనవేత్త మరియు సంగీతకారుడు. నమగిరిప్పేట్టై శ్రీ.కృష్ణన్, నమగిరిప్పేట్టైకి చెందిన ఒక గొప్ప సంగీతకారుడు (నాగస్వరం).
=ఇటీవల అభివృద్ధి==రాజకీయాలు=
నమక్కల్ శాసనసభా నియోజకవర్గం నమక్కల్ (లోక్ సభ నియోజకవర్గం) లో భాగంగా ఉంది. నూతనంగా ఏర్పడిన నియోజకవర్గం నుండి .S.గాంధీసెల్వన్ M.P.గా ఎన్నికై ప్రస్తుతం కేంద్ర ఆరోగ్య & కుటుంబ సంక్షేమ మంత్రిగా ఉన్నారు.
=విద్యా సంస్థలు=
పాలిటెక్నిక్ కళాశాలలు
ఆర్ట్స్ అండ్ సైన్స్కేటరింగ్ అండ్ హోటల్ మేనేజ్మెంట్
డెంటల్ 
నర్సింగ్
ఇంజనీరింగ్
హోమియోపతి 
నిర్వహణ
=రవాణా కేంద్రం=
నమక్కల్ 1957 నుండి ఒక ప్రధాన లారీ మరియు ట్రక్ కేంద్రంగా ఉంది, ఆ సమయంలో A.ముతుస్వామి
చెట్టియార్ AMC ఆటోమొబైల్స్ స్థాపించారు. ట్రైలర్లు,
టాంకర్లు మరియు లారీల సముదాయాలను నమక్కల్‌లో చూడవచ్చు.
నమక్కల్ జిల్లా తమిళనాడు రాష్ట్రంలోని రవాణా కేంద్రాలలో ఒకటిగా ఎదిగింది. రాష్ట్రంలో నడిచే ట్రక్కులలో సుమారు 40 శాతం ట్రక్ నిర్మాణంలో ప్రసిద్ధిచెందిన నమక్కల్ మరియు నమక్కల్ జిల్లా నుండి ఉన్నాయి, 3,000 టాంకర్ లు మరియు 2,500 ట్రైలర్ లతో మొత్తం 18,000 ట్రక్కులు ఉండగా, ప్రతి సంవత్సరం 500 ట్రక్కులు కొత్తగా చేరుతున్నాయని అంచనా.
నమక్కల్ డ్రైవర్ ట్రైనింగ్ ఇన్స్టిట్యూట్ ఈ రకమైన వాటిలో మొదటిది
మరియు డ్రైవర్ల శిక్షణ మార్గం చూపే దీపం వలె పనిచేసింది.
ఈరోడ్, సేలం మరియు త్రిచీ నుండి సులభంగా రాగలిగి, విస్తీర్ణంతో, ఈ ప్రాంగణం అన్నిరకాల రహదారుల ఆకారాల నిర్మాణాలను కలిగిఉంది. ఒక విశాలమైన భవనం పెద్ద తరగతి గదులు, ఒక గ్రంథాలయం, ఒక నమూనా గది, ఒక ప్రయోగశాల మరియు ఒక ఫలహారాలశాల దానికి అనుసంధానంగా ఒక ఓపెన్-ఎయిర్
థియేటర్ కలిగిఉంది.
ఈ డ్రైవింగ్ శ్రేణి ఒక లైను, రెండు లైన్లు, నాలుగు లైన్లు మరియు ఆరు లైన్ల రహదారులను, ‘S’ వంపు, ‘8’ వంపు మరియు తలపిన్ను వంపులను, విభిన్న కొలతల ఎత్తు పల్లాలను, స్పీడ్ బ్రేకర్లను, బై-పాస్ రోడ్, ‘Y’ కూడలి, అనేక రకాల పార్కింగ్ స్థలాలను, కనీస మరియు విభిన్న కొలతలతో కలిగిఉంది.
ఈ రహదారులు ఎలక్ట్రానిక్ సంకేతాలు, సూచనలు, గుర్తులు మరియు రాత్రిపూట డ్రైవింగ్‌కి అవసరమైన దీపాలను కలిగి– ప్రధాన రహదారులపై డ్రైవర్లు ఎదుర్కునే అన్ని లక్షణాలను కలిగిఉంది.
C.M.S ఎడ్యుకేషనల్ ట్రస్ట్
=కోళ్ళపెంపక కేంద్రం=
దక్షిణ భారతదేశంలో ప్రధాన కోళ్ళ ఉత్పత్తిదారు అయిన నమక్కల్, ఇటీవలి సంవత్సరాలలో అనుకూలమైన మార్పును గమనిస్తోంది. నేషనల్ ఎగ్ కో ఆర్డినేషన్ కమిటీ యొక్క నమక్కల్ మండలంలోని 75 శాతం పక్షులు ఈ జిల్లా నుండే ఉన్నాయి. ఈ మండలంలోని కోళ్ళ పెంపక విభాగం గత రెండు సంవత్సరాలలో 19.53 శాతం వృద్ధిని సాధించింది. మొత్తం పక్షుల సంఖ్య 2005-06లో 307.34 లక్షల నుండి 2007-08లో 367.35 లక్షలకు పెరిగింది. ఈ మండలం ఒక రోజులో 2.5 కోట్ల గుడ్లను ఉత్పత్తిచేయగా, మొత్తం ఉత్పత్తిలో నమక్కల్ నుండే 1.75 కోట్లు వస్తాయి. శ్రమ-సాంద్రత అధికంగా ఉండే ఈ రంగం లక్షమందికి పైన ప్రత్యక్ష ఉద్యోగ అవకాశాన్ని కల్పిస్తోంది.
=సూచనలు==వీటిని కూడా చూడండి=